Tájékoztatófórum a Better Factory pályázati felhívásairól
2021-02-15 10:00 - 13:00 (Europe/Helsinki) | Online
Miről lesz szó?
A Better Factory projektet irányító konzorcium tagjai az online fórumon – angol nyelven – elmondják, hogy hogyan lehet támogatást kapni a projektben, és hogy ehhez mire van szükség.
Az online tájékoztatófórum időpontjai
10:00 – 10:45: Gyártó kkv-k számára
11:00 – 11:45: Művészek számára
12:00 – 12:45: Technológiai beszállítók számára
Regisztráció: https://register.gotowebinar.com/register/4101960536953598221

Mi a Better Factory?
A Better Factory az európai gyártó KKV-kat, a művészeket és a technológiai beszállítókat hívja fel egyéves együttműködési projektekben való részvételre, melyek során a gyártók termékportfóliójának átalakítására tesznek kísérletet. A gyártó KKV-k digitális átalakulás felé vezető útját üzleti, művészeti és technológiai mentorok támogatják. A résztvevő csapatok kísérleti projektenként legfeljebb 200 ezer euró részesedési feltétel nélküli támogatást kaphatnak.

Mit kapnak a majdani nyertesek?
– Együttműködési projektenként max. 200 000 EUR támogatást
– Technológiai, művészi és üzleti mentorálást
– Világszínvonalú művészeti, technológiai és gyártói rendezvényeken való részvételi lehetőséget
– Közvetlen tanácsadást tapasztalt ipari vezetőktől.

További információ a Better Factory nyílt felhívásának folyamatáról: https://pbkik.hu/2021/01/27/palyazatok/elindult-a-better-factory-elso-nyilt-felhivasanak-folyamata/

Regisztráció az online fórumra: https://register.gotowebinar.com/register/4101960536953598221

ATIPIKUS FOGLALKOZTATÁS ÉS CSALÁDBARÁT MUNKAHELYEK A KÖZSZFÉRÁBAN
2021-02-16 08:30 - 13:00 (Europe/Helsinki) | Majorossy Imre utca 36., Pécs, 7625, Magyarország
A Pécs-Baranyai Kereskedelmi és az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében workshopot tart, ahol a résztvevők az atipikus foglalkoztatási formák előnyeivel és hátrányaival kapcsolatban megismerését követően a felmerülő kérdéseket vitathatják meg interaktív gyakorlatokkal összekötve.
IDŐPONT: 2021. február 16. 09.00 – 13.00
HELYSZÍN: Dél-Dunántúli Regionális Fejlesztési Ügynökség (7621 Pécs, Mária u. 3.)
PROGRAM:
08:30 – 09:00 REGISZTRÁCIÓ
09:00 – 09:05 KÖSZÖNTŐ
09:05 – 09:30 PÉCSI CSALÁD- ÉS KARRIERPONT – Eredmények és további tervek (Pazaurek Szabina, projektmenedszer)
09:30 – 11:30 WORKSHOP
11:30 – 12:15 EBÉDSZÜNET
12:15 – 13:00 ÖSSZEGZÉS a résztvevők összefoglalják és értékelik a workshopon elhangzottakat
Pécsi CSAKPONT

MEDICA 2020 - online Healthcare Brokerage Event
2021-02-16 09:00 - 18:00 (Europe/Helsinki) | Online
A MEDICA 2020 kiállítás az egészégügyi ágazat elsőszámú nemzetközi találkozóhelye, amely a tervek szerint idén november 16-19. között kerül megrendezésre. Már hagyománya van a vásár mellé szervezett nemzetközi üzletember találkozónak, amely idén rendhagyó módon a virtuális térben zajlik. A cél az, hogy a vállalkozások, egyetemek és kutatóintézetek európai, és európán kívüli partnereket találjanak termékfejlesztési, gyártási és licencszerződések, forgalmazói együttműködések, joint venture-ök és más típusú partnerségek keretében.

Az üzletember találkozót a hagyományoknak megfelelően a ZENIT GmbH és az Enterprise Europe Network (EEN) Healthcare szektorcsoportja közösen szervezi, az EEN ICT és BioChemTech szektorcsoportjainak támogatásával. Az elmúlt években átlagosan 350 résztvevő volt jelen, mintegy 40 országból, 700 előre egyeztetett tárgyaláson.
A MEDICA Healthcare Brokerage Event idén ünnepli fennállásának 20. évfordulóját, azonban a COVID-19 okozta körülmények között az üzletember találkozóra nem a MEDICA vásár keretében, hanem virtuálisan kerül sor. Ez azt is jelenti, hogy a tárgyalások és további rendezvények nem korlátozódnak 3 napra. Összesen 11 nap áll rendelkezésre a tárgyalásokra:
2020. október 22.; november 3., 16., 17., 18., 19., 2021. január 14., 27., február 16., március 11. és 29.
Miért érdemes részt venni?
Kezdeményezzen új üzletkötéseket
Találkozzon innovatív technológiák szolgáltatóival az egész világból
Vegye fel a kapcsolatot lehetséges partnerekkel a jövőbeni együttműködés érdekében
Létesítsen határokon átnyúló kapcsolatokat a hosszú távú üzleti együttműködés érdekében
Keressen új partnereket kutatási projektekhez
Regisztrációs díjak
A különleges körülmények miatt idén a regisztrációs díjak is csökkentek.
200 EUR – vállalat, egyesület, kutatóintézet stb. (Nem EEN országok)
100 EUR – vállalatok, egyesületek, kutatóintézetek stb. (EEN országok)
50 EUR – Start-Up (EEN országok, 2017. január 1. után alapítva)
0 EUR – befektetők, üzleti angyalok
0 EUR – importőrök / forgalmazók / közületi vásárlók
A szervezők együttműködésének köszönhetően a magyar résztvevő vállalkozások, egyesületek, kutatóintézetek (utolsó két kategória kivételével) start-up kategóriában megadott regisztrációs díjat fizetik (50 EUR), ehhez a regisztráció során ezt a kategóriát kell megadni.
(EEN országok: EU és a többi európai ország, valamint Argentína, Örményország, Brazília, Kamerun, Kanada, Chile, Kína, Egyiptom, Grúzia, India, Indonézia, Izrael, Japán, Jordánia, Mexikó, Új-Zéland, Nigéria, Peru, Katar, Oroszország, Szingapúr, Dél-Korea, Tajvan, Tunézia, Uruguay, USA és Vietnám.)
A sikeres tárgyalás minden résztvevő és szervező érdeke. Ezért azok a résztvevők, akik írásos nyilatkozatban erősítik meg, hogy együttműködés született a tárgyalásoknak köszönhetően, visszakapják a regisztrációs díjat.
A Dél-Dunántúli régióban a vállalkozások részvételéhez a Pécs-Baranyai Kereskedelmi és Iparkamara nyújt szakmai támogatást.
További információ és regisztráció:
https://medica2020.b2match.io/
Nagy Eszter
PBKIK innovációs és iparfejlesztési tanácsadó
nagy.eszter@pbkik.hu

Együttműködési lehetőségek az ipar 4.0, M2M, IoT, big data területén
2021-02-16 14:00 - 17:00 (Europe/Helsinki) | Online
A CED Közép-európai Gazdaságfejlesztési Hálózat Nonprofit Kft. szatmárnémeti irodájának szervezésében megrendezésre kerülő online szakmai fórumon várják minden, a román piac iránt érdeklődő vállalkozás részvételét.

Az esemény keretében a részt vevő vállalkozások magyarországi és romániai jó gyakorlatokon, követendő példákon keresztül megismerhetik az ipari automatizációban rejlő lehetőségeket, innovatív megoldásokat. A szakmai fórumot követően pedig lehetőség nyílik konkrét üzleti tárgyalások megvalósítására, együttműködések kialakítására, valamint a meghatározó szakmai szereplőkkel történő konzultációra.
Rendezvény időpontja: 2021.02.16. (kedd), 14:00-17:00 óráig (magyarországi idő szerint)
MEGHÍVÓ
PROGRAM
14:00 – 14:10 – Köszöntő, Apró Adrienn, Exportfejlesztési igazgató, CED Közép-európai Gazdaságfejlesztési Hálózat Nkft.
14:10 – 14:25 – Határon átnyúló együttműködési lehetőségek a negyedik ipari forradalomban – Márkos Tibor, Ügyvezető igazgató, Technosam SRL.
14: 25 – 14: 40 – Korszerű „Ipar 4.0” megoldások – Dr. Berzsenyi Miklós ügyvezető igazgató úr, Constrolsoft-Automatika Kft.
14:40 – 15:00 – Automatizálás az Eclipse Automation cég tükrében, Herendi Patrik mérnök, értékesítő, Eclipse Automation Hungary Kft.
15:00 – 15: 30 – Kerekasztal-beszélgetés – Technikai/technológiai fejlődés és fejlett technika/technológia versus munkaerőpiac/humán erőforrás. Moderátor: Márkos Tibor, Ügyvezető igazgató, Technosam SRL
15:30 – 17:00 – Üzleti tárgyalások
Résztvevők:
Sándor Edit, OL Munkaidő Kft/ OTR Systems SRL
Tromposch Julianna, Leányvállalati ügyvezető, Constrolsoft-Automatika Kft.
Herendi Patrik, Mérnök, értékesítő, Eclipse Automation Hungary Kft.
Dr. Jankovits Richárd, Ügyvezető igazgató, Jankovits Ipari Automatika Kft.

/A fenti időpontok a magyarországi időzónát jelölik./
Az eseményen való részvétel ingyenes, de előzetes regisztrációhoz kötött:
This form is currently closed for submissions.

Kereskedelem, brit piacra lépés a BREXIT után – webinárium
2021-02-17 10:00 - 12:00 (Europe/Helsinki) | Online
A Hajdú-Bihar Megyei Kereskedelmi és Iparkamara 2021. február 17-én webináriumot szervez a BREXIT utáni külkereskedelmi helyzetről, vámjogi tudnivalókról és a Startup Campus London brit piacra lépést segítő üzletfejlesztési programjáról.

Időpont: 2021. február 17. 10:00 – 12:00
Helyszín: Online (Webex program használatával)
PROGRAM

9:45 – 10:00
Csatlakozás a webinárhoz

10:00 – 10:50
Az Egyesült Királysággal való kereskedelem vámjogi szempontból
Előadó: Nietsch Tamás senior manager, Flextronics International Kft., vám- és kereskedelemtámogatási munkacsoportvezető, MKIK ICC Tagozat

10:50 – 11:20
Innovatív vállalkozások brit piacra léptetése, üzletfejlesztési támogatása
Előadó: Gulyás Gergő ügyvezető, Startup Campus London
Exton-Pongrácz Olivia programmenedzser, Startup Campus London

11:20 – 11:35
A Brit Külgazdasági Minisztérium szolgáltatásai betelepülő cégek számára
Előadó: Görög Krisztina szenior tanácsadó, Department for International Trade

11:35 – 12:00
Kérdések és válaszok

A rendezvényen való részvétel díjmentes, de előzetes regisztrációhoz kötött.
Jelentkezési határidő: 2021. február 15. 16:00
A webinárium linkjét a rendezvény előtti napon küldik meg a jelentkezők számára.
REGISZTRÁCIÓ

Munkavédelmi képviselő képzés ONLINE
2021-02-18 - 2021-03-19
Online alap- és továbbképzést szervez a Q.P. Kft. /GAZEK® Zuhanásbiztonság munkavédelmi képviselők részére.

Tanfolyam időpontja: 2021.02.18.-19. – ALAP képzés
2021.02.19. – TOVÁBB képzés

Tanfolyam díja: ALAP képzés: 42.000 Ft + Áfa (0%)
TOVÁBB képzés: 32.000 Ft + Áfa (0%)

További információ és jelentkezés ITT

Üzleti lehetőségek Romániában
2021-02-18 14:00 - 15:30 (Europe/Helsinki) | Online
A Magyar Kereskedelmi és Iparkamara Üzleti lehetőségek Romániában címmel szervez online tájékoztató fórumot 2021. február 18-án 14.00 órától.
Az esemény a Románia iránt érdeklődő vállalkozások számára nyújt tájékoztatást:

az aktuális romániai gazdasági helyzetről
romániai befektetési lehetőségekről, valamint
romániai céges tapasztalatokról.

Az előadások után a résztvevőknek lehetőségük nyílik kérdések feltevésére a platform chat-falán keresztül.
PROGRAM
Moderátor: Tényiné Stark Mária, nemzetközi igazgató, Magyar Kereskedelmi és Iparkamara

14.00 – 14.10
Köszöntő
Miklóssy Ferenc, általános alelnök, Magyar Kereskedelmi és Iparkamara

14.10 – 14.30
Üzleti környezet Romániában, magyar-román kereskedelmi kapcsolatok
Bogár Ferenc, külgazdasági attasé, Magyarország Nagykövetsége, Románia

14.30 – 14.50
Befektetési lehetőségek Romániában
Horia Mintas, külgazdasági attasé, Románia Nagykövetsége, Magyarország

14.50 – 15.05
Jó gyakorlatok Romániában egy magyar cég tapasztalatai alapján
egyeztetés alatt
Palotás Sándor, ügyvezető igazgató, Déli Farm Kft.
Pásztai Zoltán, ügyvezető igazgató, Eco Bihor Kft.

15.05 – 15.30
Kérdések és válaszok

Jelentkezési határidő: 2021. február 17. (kedd) 10.00 óra
A rendezvényen való részvétel ingyenes, de előzetes online regisztrációhoz kötött. Szabad helyek száma: 50.
A csatlakozáshoz szükséges linket és információkat 2021. február 17-én küldik meg e-mailen a jelentkezőknek.
Csak azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai, vagy akik állami szervezetek képviselői.
REGISZTRÁCIÓ

Brexit utáni logisztikai kihívások és tapasztalatok - online rendezvény angol nyelven
2021-02-18 15:00 - 16:00 (Europe/Helsinki) | Online
A British Chamber of Commerce in Hungary szervezésében Navigating the World of Logistics Post-Brexit címmel tartanak online rendezvényt február 18-án.

Az angol nyelvű rendezvény témája a Brexit utáni logisztikai kihívások és tapasztalatok.
Bővebb információ az eseményről és előadókról a következő linken elérhető: https://bcch.com/?p=2383
A regisztráció a rendezvényre ingyenes, regisztrálni az alábbi linken lehetséges:
REGISZTRÁCIÓ
A férőhelyek száma korlátozott, ezért a jelentkezéseket azok beérkezésének sorrendjében fogadják el.

Változások a felnőttképzésben - 2021 - a vállalkozások szemszögéből
2021-02-22 15:00 - 16:30 (Europe/Helsinki) | Webinárium, Magyarország
A Pécs-Baranyai Kereskedelmi és Iparkamara 2021.02.22-én, hétfőn online fórumot tart:

a felnőttképzési rendszerről,
a 2021 évi felnőttképzési változásokról, és
a felnőttképzésben rejlő lehetőségekről

gazdálkodó szervezetek képviselői számára.
Program:

A kapcsolódó jogszabályok és legfontosabb szabályozásaik, a 2021. évi változások.
Miért fontos, hogy a gazdálkodók tisztában legyenek a felnőttképzéssel?
A https://far.nive.hu oldal.
Programkövetelmények és szerepük.
Szakmai záróvizsgák rendszerének változásai.
Kérdések és válaszok.

A fórum előadói:

Szilber Erzsébet – felnőttképzési szakértő, oktatási igazgatóhelyettes, Perfekt Zrt., a PBKIK szakképzési bizottságának tagja
Bors Károly Csaba – felnőttképzési és szakképzési szakértő, a PBKIK szakképzési bizottságának tagja

A fórum ingyenes, de előzetes regisztrációhoz kötött. Jelentkezési határidő: február 17. (szerda)
Az online fórum csatlakozásához szükséges linket február 18-án küldjük ki a regisztrációkor megadott mailcímre.
Az online regisztrációs felületet az alábbiakban éri el!
This form is currently closed for submissions.

Építőipari nemzetközi üzletember találkozó - Construction 2021
2021-02-23 - 2021-02-24 | Online
Az Enterprise Europe Network online építőipari üzletember találkozót szervez, melynek keretében lehetősége nyílik a bolgár, román, szerb, török és magyar vállalkozásoknak, állami intézményeknek, egyesületeknek, klasztereknek, valamint befektetőknek üzleti hálózatuk bővítésre, új ügyfelek felkutatására, új technológiák és termékek bemutatására.

Az üzletember találkozón való részvétel díjmentes, de előzetes regisztrációhoz kötött:
REGISZTRÁCIÓ
Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében.

"Life-on-Chip" személyre szabott orvoslás - nemzetközi konferencia és üzletember találkozó
2021-02-23 - 2021-02-25 | Online
A mikro- és nanotechnológia, a mesterséges intelligencia, a design thinking, a robotika, az új gyártási technológiák és a big data minden iparágra jelentős hatással vannak, de legnagyobb hatásuk talán az egészségügyre és az élettudományokra lehet. Az egyre növekvő biológiai felismerésekkel és felfedezésekkel kombinálva a létrejövő újítások elképesztő alkalmazásokat tesznek lehetővé, amelyek megváltoztathatják az egészségügyi rendszert.

Flandria élettudományi közössége nemzetközi kutatókat és vállalkozásat a vár a Life-on-Chip konferenciára, melynek címe „Exploring the Convergence in Health Technologies” – Az egészségügyi technológiák konvergenciájának feltárása.
Az Enterprise Europe Network Flanders támogatja ezt az egyedülálló eseményt, és a konferencia mellett virtuális B2B-t szervez. Az üzleti partnerkereső redezvény célja a vállalkozások közötti, valamint a tudomány-vállalkozások közötti együttműködések kialakítása.
Regisztrációs határidő:
az online szakmai konferenciára: 2021. február 16.
az online üzletember találkozóra: 2021. február 17.
Regisztrációs díj:
az online szakmai konferenciára: 150 EUR
az online üzletember találkozóra: díjmentes
További információ és regisztráció: https://life-on-chip-2021.b2match.io/
2021. február 23-25.

EU Industry Days 2021
2021-02-23 - 2021-02-26 | Online
A 2021-es EU Industry Days a lehetőségekre összpontosít. A felgyorsult átalakulás és a változó globális versenykörnyezet közepette az európai ipari stratégia üzleti lehetőséget teremt a zöldebb, digitális és rugalmasabb ipar számára.

Eszközöket kínál ipari ökoszisztémáink támogatásához ebben az átalakulásban, és megerősíti globális versenyképességüket. Ugyanakkor az európai társadalmi felhívás új minőségi munkahelyek létrehozására irányul, miközben tiszteletben tartják a bolygó határait.
Az első, 2017-es kiadás óta az EU Industry Days vált az Európai Bizottság fő platformjává, amelyen az érdekelt felek folytathatnak nyílt párbeszédet és iparági vitát. 2021-ben a teljes programsorozat digitális felületre költözik. Így lehetőség nyílik arra is, hogy több különféle nézetet és véleményt ismerjenek meg a résztvevők a panelbeszélgetéseken, beszédekben, hálózati lehetőségekben, digitális kiállításban, podcast-ban és sok izgalmas bejelentésben, amelyek az ipari átmenet különféle lehetőségeiről szólnak.
A részletes program és regisztráció az esemény honlapján elérhető.

Horizont Európa: Pályázati lehetőségek az egészségügy területén
2021-02-24 10:00 - 12:00 (Europe/Helsinki) | Online
Az NKFI Hivatal Horizont Európa online webinárium sorozatának keretében 2021. február 24-én 10.00 órától kerül sor a 2021 áprilisától induló új keretprogram egészségügy területén várható pályázati felhívásokat bemutató rendezvényre.

Az esemény során a résztvevők áttekintést kapnak a „Health Cluster” főbb tématerületeiről, a Horizont Európa programban induló egészségügyi partnerségekről, a rák misszióról, valamint az nemzeti társfinanszírozással megvalósuló aktuális ERA-NET felhívásokról.

Az online webinárium időpontja: 2021. február 24. 10.00-13.00.
Helyszíne: online
A webináriumon való részvétel ingyenes, de regisztrációhoz kötött.
A jelentkezési határidő: 2020. február 23. 15 óra. Az eseményt megelőzően megküldjük az online felületre való belépéshez szükséges linket a regisztráltaknak.
A webex felületen egyszerre 100 fő csatlakozhat a rendezvényhez. Nagy érdeklődés esetén, ha a 100 főt meghaladja a résztvevők száma, az eseményt You Tube felületen is közvetítjük (a You Tube közvetítést nézők kérdezni nem tudnak, de a rendezvényhez kapcsolódóan 2021. február 26-án 11:30 – 13:00 között konzultációs lehetőséget biztosítunk, amelyre az NKFI Hivatal weboldalán a Horizont Európa rendezvénynaptáron keresztül külön kell regisztrálni: regisztráció konzultációra.

PROGRAM
10.00 – 10.10 Bevezető – A Horizont Európa keretprogramról röviden – Csuzdi Szonja, főosztályvezető, Nemzetközi Főosztály, NKFI Hivatal
10:10 – 10:30 A „Cluster 1 – Health” főbb tématerületei, desztinációi – Dr. Horváth Klára, Horizont Európa “Health” árnyék programbizottsági tag, NKFI Hivatal
10:30 – 10:50 Európai Partnerségek az egészségügy terültén (IHI, PARC, ERA4HEALTH) – Dr. Horváth Klára, Horizont Európa “Health” árnyék programbizottsági tag, NKFI Hivatal
10:50-11.10 A rák misszió – tbc.
11.10-11.30 Aktuális egészségügyi ERA-NET felhívások (PERMED, AMR, NEURON, JPND, TRANSCAN) – Dr. Horváth Klára, Horizont Európa “Health” árnyék programbizottsági tag, NKFI Hivatal
11.30 – 11.45 Kérdések és válaszok
További információ és regisztráció

Innováció és digitalizáció a turizmusban - DigithON nemzetközi konferencia és üzletember találkozó
2021-02-24 10:00 - 16:00 (Europe/Helsinki) | Online
Az Enterprise Europe Network szervezésében megvalósuló online rendezvényen a turizmus szektorhoz kapcsolódó innovatív megoldások, fejlesztések állnak a középpontban.

Az esemény keretében zajló előadások, workshopok lehetőséget adnak a turizmushoz kapcsolódó iparági innovációk megismerésére és üzleti tárgyalások lebonyolítására. Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is, ami alapján az Önök számára érdekesnek és ígéretesnek tűnő feleknél időpontot kérhetnek az üzleti találkozóhoz.
Kiemelt témák:

kutatás és termékfejlesztés a turizmusban
élmény alapú szolgáltatáscsomagok
IoT, AR, VR
virtuális asszisztens
Big data
kulturális örökség digitalizációja

Az üzletember találkozón a részvétel ingyenes, de előzetes regisztrációhoz kötött:
REGISZTRÁCIÓ

Földrajzi jelzések - webinárium
2021-02-24 10:30 - 12:00 (Europe/Paris) | Online
Tudjon meg többet a földrajzi jelzések oltalmáról. A European IP Helpdesk ingyenes webináriuma áttekintést ad a téma iránt érdeklődőknek.

A webinárium a következő fő kérdések megválaszolására törekszik:

Mi a földrajzi név?
Melyek a földrajzi nevek fő típusai?
Milyen értéket képviselnek a földrajzi nevek a vállalkozások számára?
Hogyan védik a földrajzi jelzéseket?
Hogyan juttatják a földrajzi jelzéseket?
Mi a különbség a földrajzi jelzések és a védjegyek között?
Milyen típusú konfliktusok merülhetnek fel a földrajzi jelzések és a védjegyek között?
Hogyan lehet keresni a földrajzi jelzéseket?

A webinárium nyelve az angol, tolmács nem biztosított.
További információ és regisztráció (angol nyelven)
Az iparjogvédelem és a szellemi eszközök védelme minden vállalkozás számára fontos, hiszen a meglévő tudás őrzése mellett komolyan növelheti a vállalkozás könyv szerinti értékét is.
Ismerje meg és vegye igénybe a Pécs-Baranyai Kereskedelmi és Iparkamara szellemitulajdon-védelmi szolgáltatásait.

Év eleji változások az adózásban és a vállalkozások működését segítő intézkedések
2021-02-24 14:00 - 17:00 (Europe/Helsinki) | Online
A Pécsi Család- és KarrierPONT ingyenes rendezvényén a 2021-ben életbe lépett adóváltozásokról és a vállalkozásokat érintő előírásokról, kötelezettségekről kaphatnak tájékoztatást az érdeklődők.

Főbb témák:

kisadózokat érintő változások: KIVA, KATA
illetékek, járulékok 2021-ben
ÁFA: online számlázás, e-kereskedelem,
személyi jövedelmadó: munkáltatói juttatások, online adóelőleg nyilatkozat

Ezekre és további kérdésekre is választ kap a rendezvényen.
Időpont: 2021. 02. 24. 14:00 – 17:00
Helyszín: ONLINE (Zoom felület)
Előadó: Nyul Éva – adószakértő – Pécsi CSAKPONT

A részvétel ingyenes, de regisztrációhoz kötött, mivel a résztvevők száma korlátozott.
A regisztráció lezárult!

Intelligens gyártás: AI, AR és VR - virtuális üzemlátogatás
2021-02-25 | Online
A Smart Manufacturing 2021 idén is többről szól, mint egyszerű online üzletember találkozóról. A tavalyihoz hasonlóan idén is lesznek webináriumok, pitch-ek és virtuális üzemlátogatások az üzletember találkozók mellett. Az idei első üzemlátogatás témája az okos gyártás, a mesterséges intelligencia, virtuális és kiterjesztett valóság.

A virtuális üzemlátogatás programja bővebben:
– szakértői kerekasztal;
– a vállalkozások előadásai az intelligens gyártásról, valamint a mesterséges intelligencia, a virtuális valóság és a kiterjesztett valóság alkalmazásáról;
– Online, személyes üzletember találkozó a virtuális üzemlátogatás résztvevőivel.
Az üzemlátogatás lehetőséget nyújt tapasztalatok cseréjére, valamint üzleti és kutatási partnerek keresésére olasz és brit vállalatokkal.
A részvétel díjmentes, de regisztrációhoz kötött. A program munkanyelve az angol.
További információ és regisztráció

Smart City Hongkong webinárium
2021-02-25 09:00 - 11:00 (Europe/Helsinki) | Online
A Magyar Kereskedelmi és Iparkamara, Magyarország Hongkongi Főkonzulátusának együttműködésével szervez webináriumot február 25-én, melynek témái az üzleti- és együttműködési lehetőségek lesznek Magyarország és Hongkong között a smart city területén.
A rendezvény fő előadói a Hong Kong Science and Technology Parks Corporation, a Digitális Jólét Nonprofit Kft. képviselői, valamint smart city területén működő hongkongi és magyar vállalatok vezetői, akik gyakorlati tanácsokkal tudják segíteni az érdeklődő cégeket.
A konferencia angol nyelven zajlik, tolmácsolást nem tudnak biztosítani!

A webinárium programja elérhető itt: jelentkezes.mkik.hu/node/15582
Jelentkezési határidő: 2021. február 23. (kedd) 12.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. február 24-én, szerda délután küldik meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudják elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZTRÁCIÓ

Új eszközök, új szokások – Az elektronikus fizetésé a jövő
2021-02-25 13:00 - 14:30 (Europe/Helsinki) | Dollár u. 2/1., Orfű, 7677
Az online kasszát használó vállalkozásoknak januártól kötelező biztosítaniuk az elektronikus fizetés lehetőségét. Ez a gyakorlatban azt jelenti, hogy legalább egy, nem készpénzfizetési lehetőséget kell nyújtaniuk a vásárlók számára: ez lehet kártyás fizetés, azonnali átutalásra épülő (pl. QR-kódos) fizetés, vagy más egyéb megoldás. A február 25-i online eseményen a legfontosabb tudnivalókról, teendőkről, a Modern Vállalkozások Programjában elérhető megoldásokról kapnak a résztvevők tájékoztatást.

Rendezvény dátuma: 2021. február 25.
Rendezvény helyszíne: online

A rendezvény fókusza:

Milyen elektronikus fizetési megoldások vannak?
Miért fontos ez cége számára?
Jogszabályi kötelezettség és/vagy változó vásárlói igények?
Mire kell Önnek figyelnie az elektronikus fizetés bevezetésénél?
Milyen feltételek megléte szükséges az üzemeltetésükhöz?

Program:
13:00 – 13:05 Köszöntő
Zalay Buda, alenök, Pécs-Baranyai Kereskedelmi és Iparkamara
13:05 – 13:20 Infokommunikációs fejlesztési lehetőségek
Takács Károly, IKT tanácsadó, MKIK
13:20 – 13:40 Készpénzmentes fizetési lehetőségek
Tóth István, ügyvezető, Organic Soft Kft
13:40 – 14:00 Az elektronikus fizetési megoldás a gyakorlatban
Rádler Balázs, ügyvezető, Xoft Kft
14:00 – 14:15 Mi már bevezettük! – esettanulmány
Kerekes Barnabás, tulajdonos, Land of Tales Tattoo
14:15 Kérdések-válaszok

Szervezők: Modern Vállalkozások Programja és a Pécs-Baranyai Kereskedelmi és Iparkamara.
A rendezvényen a részvétel díjmentes, azonban regisztrációhoz kötött.

Részletes program és jelentkezés a https://www.vallalkozzdigitalisan.hu/esemenyek/index.html oldalon.
További információ:
rendezvenyek@ginop-mkik.hu

Meghívó

Online fórum nagy növekedésű technológiai üzletekről
2021-02-25 14:00 - 17:30 (Europe/Helsinki) | Online
A fórumon vállalkozások vezetői mutatják be saját esettanulmányaikat a licencek szerepéről és hasznáról. A szakértők által bemutatott sikertörténetek, és a szellemi javak szerepének áttekintése mellett számos hasznos tanács is várja az érdeklődőket.

A gyorsan növekvő technológiai üzleti fórumot az Európai Szabadalmi Hivatal (EPO) és a LESI (Licensing Executive Society International) közösen szervezi. Évente háromszor kerül megrendezésre, földrajzi fókusza Európa, Ázsia és Észak-Amerika között váltakozik. Ez az első kiadás Európára összpontosít.
Miért érdemes részt venni?

Hallgassa meg más kkv-k üzleti döntéshozóinak történeteit
Tudjon meg többet a gyakorlati üzleti kérdésekről, hogyan lehet értéket teremteni a szellemi javakkal
Szerezzen globális perspektívát három kontinensről érkező szakértői testülettől
Tegyen fel kérdéseket
Szerezzen világos és megvalósítható gyakorlati tanácsokat

Kinek érdemes részt venni?

KKV-k üzleti döntéshozóinak
Start up vállalkozások üzleti döntéshozóinak
Gyorsan növekvő technológiai vállalkozások tanácsadóinak
Gyorsan növekvő technológiai vállalkozások befektetőinek
Vállalkozói inkubátorok munkatársainak
IPR szakembereknek
Mindenkinek, akit érdekel a szellemi vagyon kezelése

A program nyelve angol.
További információ, és regisztráció
Az iparjogvédelem és a szellemi eszközök védelme minden vállalkozás számára fontos, hiszen a meglévő tudás őrzése mellett komolyan növelheti a vállalkozás könyv szerinti értékét is.
Ismerje meg és vegye igénybe a Pécs-Baranyai Kereskedelmi és Iparkamara szellemitulajdon-védelmi szolgáltatásait.

Gamification, AI és digitális megoldások az Ed-Tech szektorban
2021-02-26 | Online
A Smart Manufacturing 2021 idén is többről szól, mint egyszerű online üzletember találkozóról. Az idei második üzemlátogatás témája a gamification, mesterséges intelligencia és digitális megoldások az Ed-Tech szektorban.

A virtuális üzemlátogatás programja bővebben:
– szakértői kerekasztal;
– a vállalkozások előadásai az Ed-Tech szektorban a gamification, mesterséges intelligencia és digitális megoldások alkalmazásáról;
– online, személyes üzletember találkozó a virtuális üzemlátogatás résztvevőivel.
Az üzemlátogatás lehetőséget nyújt tapasztalatok cseréjére, valamint üzleti és kutatási partnerek keresésére olasz és brit vállalatokkal.
A részvétel díjmentes, de regisztrációhoz kötött. A program munkanyelve az angol.
További információ és regisztráció

Ipar 4.0 témájú uniós forráslehetőségeinek áttekintése - I. rész
2021-02-26 13:00 - 14:30 (Europe/Helsinki) | Online
Az Európai Unió 2021-27-es pénzügyi tervezési időszakában minden korábbinál nagyobb forrás áll rendelkezésre (95,5 mrd € csak a Horizon Europe program keretében) a vállalkozások számára is fejlesztésre. Az Innomine, az IPAR 4.0 Nemzeti Technológiai Platform Szövetség tagja, február és március folyamán online workshop sorozatot indít, aminek keretében 3 alkalommal, kimondottan Ipar 4.0 fókusszal, hazai szemmel elemezik a forrásokat és bemutatnak néhány kézzel fogható lehetőséget.

A Pécs-Baranyai Kereskedelmi és Iparkamara az IPAR 4.0 Nemzeti Technológiai Platform Szövetség tagja.
Az első alkalom témái:

Bevezetés: a 2021-2027. időszak közvetlen uniós forrásainak áttekintése
Ipar 4.0 területen várható témák, lehetőségek
Hogyan lehet nyerni? Értékelési folyamat, magyar cégek tapasztalatai, jótanácsok értékelőktől
Egy konkrét forráslehetőség rövid bemutatása

A workshop MS Teams felületen kerül megrendezésre.
Regisztrálni ITT lehet.
A további workshopok részletes programját is közzé tesszük hamarosan. A dátumokat minden esetre már érdemes beírni a naptárba.
2. Workshop
2021/2022 Ipar 4.0 témájú uniós forráslehetőségeinek áttekintése – II. rész
Időpont: 2021. március 5. péntek 14:00 – 15:30
3. Workshop
Üzleti és innovációs lehetőségek kidolgozása 1-2 nagy európai projekt bemutatásán keresztül
Időpont: 2021. március 19. péntek 14:00 – 15:30

Virtual Quatar Matchmaking Event - Online Nemzetközi Üzletember Találkozó
2021-03-02 - 2021-03-03 | Online
A Katar Fejlesztési Bank és az Enterprise Europe Network társszervezésében online üzletember találkozóra kerül sor.

Az online rendezvény keretein belül előre megszervezett üzleti találkozók lehetőséget adnak arra, hogy a lehetséges üzletfelek közül az Önök számára legígéretesebb partnerekkel tárgyalhassanak.
Az üzletember találkozóra elsősorban a következő ágazatokban működő vállalkozásokat, gyártókat, egyetemeket, kutatóintézeteket várják:

építőipar, építőanyagok
műanyagipar, csomagolóanyagok
élelmiszeripar, gyorsan forgó fogyasztási cikkek (FMCG)
gyógyszer-, egészségipar, orvostechnológia
IT, ICT
papíripar

Az online üzleti tárgyalásokon való részvétel díjmentes, de előzetes regisztrációhoz kötött:
REGISZTRÁCIÓ

A kínai gazdaság helyzete, piacra lépési lehetőségek - angol nyelvű webinárium
2021-03-02 08:30 - 10:30 (Europe/Helsinki) | Online
A Magyar Kereskedelmi és Iparkamara Magyar-Kínai Tagozata webináriumot szervez, melynek témái a kínai gazdaság aktuális helyzete, kilátások a pandémia után, valamint piacra lepési lehetőségek lesznek. A rendezvény fő előadói az MKIK Magyar-Kínai Tagozatának partnerei és a Kínai Népköztársaság Magyarországi Nagykövetségének képviselői lesznek.

A konferencia angol nyelven zajlik, tolmácsolást nem tudnak biztosítani!
PROGRAM

8.30 – 8.40
Köszöntő beszédek
Nádasi Tamás, a Magyar-Kínai Tagozat elnöke
Őexc. Qi Dayu, a Kínai Népköztársaság magyarországi nagykövete (felkérés alatt)

8.40 – 8.55
A kínai gazdaság kilátásai a pandémia után
Wang Yachao, a Kínai Népköztársaság Magyarországi Nagykövetségének másodtitkára

8.55 – 9.10
Megjelenési lehetőség magyar cégek számára Hainan-on
Huang Cui, a Hainan Provincial Bureau of International Economic Development (IEDB) képviselője

9.10 – 9.25
Kedvezményes megjelenés Kína szívében
Adams Liu, a China-CEEC Cooperation Zone in Cangzhou igazgatója

9.25 – 9.40
Belépés a kínai piacra Hongkongon keresztül: a Hong Kong Trade Development Council (HKTDC) szolgáltatásai
Winsome Chan, a HKTDC Németországért és a KKE régióért felelős igazgatója

9.40 – 9.55
Piacra lépés ügynöki segítséggel
Liu Qi, a Magnus Aircraft Zrt. Képviselője Kínában

9.55 – 10.00
Kérdések & válaszok

Jelentkezési határidő: 2021. február 26. (péntek) 12.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. március 1-én, hétfő délután küldik meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudják elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZTRÁCIÓ

Osztrák-Magyar Online Beszállítói Börze és B2B találkozó
2021-03-02 08:30 - 17:00 (Europe/Helsinki) | Online
Az online beszállítói rendezvényre a HEPA Magyar Exportfejlesztési Ügynökség Nonprofit Zrt., Magyarország Bécsi Nagykövetsége, a Fejér Megyei Kereskedelmi és Iparkamara, a Győr-Moson-Sopron Megyei Kereskedelmi és Iparkamara, osztrák oldalról pedig az Advantage Austria Budapest és az Osztrák Gazdasági Kamara társszervezésében kerül sor.

Az osztrák-magyar üzleti kapcsolatokban az elmúlt évtizedek során kiemelt jelentőségűvé váltak a beszállítói együttműködések, melyek keretében komoly szakértelemmel rendelkező hazai vállalkozások vesznek részt az osztrák partnerek gyártási folyamataiban. A rendezvény lehetőséget nyújt a szabad gyártókapacitással rendelkező hazai cégeknek, hogy olyan osztrák iparvállalatokat ismerjenek meg előre egyeztetett kétoldalú B2B tárgyalások keretében, amelyek magyarországi beszállítók iránt érdeklődnek a következő szakterületeken:

fémipar, fémfeldolgozás, fémmegmunkálás;
gépgyártás;
elektromos készülékek, villamos berendezések gyártása;
gépkocsi és jármű részegységeinek gyártása;
élelmiszer és takarmány/állateledel gyártása;
ital és élvezeti cikkek gyártása;
textil-, ruházati- és bőripari gyártás

A részvétel térítésmentes, de előzetes regisztrációhoz kötött.

Kérjük regisztráljon a rendezvény online platformján és foglaljon tárgyalásokat a résztvevő osztrák cégekkel!
REGISZTRÁCIÓ
További információ:
Kardos Levente, szakértő, HEPA Magyar Exportfejlesztési Ügynökség Nonprofit Zrt.
Email: kardos.levente@hepa.hu

IPEC 2021 - Digitalizáció és fenntarthatóság a termelésben
2021-03-03 09:30 - 15:00 (Europe/Helsinki) | Online
Az Enterprise Europe Network és a Német Kereskedelmi és Iparkamara szervezésében online nemzetközi konferencia és üzletember találkozó kerül merendezésre, melynek központi témája a fenntartható digitális üzleti modellek különböző ipari folyamatokhoz.

A rendezvény során a résztvevők a következő programokon vehetnek részt:

inspiráló előadások
kétoldalú üzleti tárgyalások
start up és scale up vállalkozások számára PITCH lehetőség
tematikus workshopok a legújabb trendekre épülve

Kiemelt témák:

körforgásos gazdaság és újrahasznosítási technológiák
digitális és fenntartható üzleti modellek
mesterséges intelligencia és blokklánc technológia
automatizáció és robotika
fenntartható logisztika

Az online rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Horizont Európa: Digitális technológiák, ipar és űrkutatás (NKFIH)
2021-03-03 10:00 - 12:00 (Europe/Helsinki) | Online
A Horizont Európa program struktúrája a korábbi keretprogramhoz képest jelentősen átalakul. A Digitális gazdaság, ipar és világűr „klaszter” képezi az új program egyik legnagyobb, legszélesebb körű területét (a korábbi ICT, NMBP és SPACE programterületeket fogja össze), a tervek szerint 15 milliárd € költségvetéssel.
A Digitális gazdaság, ipar és világűr klasztert, a kapcsolódó partnerségeket, és egyéb kapcsolódó pályázati lehetőségeket bemutató webinárium 2021. március 3-án kerül megrendezésre.
Az online webinárium időpontja: 2021. március 3. (szerda) 10.00-12.00
a hozzá kapcsolódó konzultáció időpontja: 2021. március 5. (péntek)
Helyszíne: online
A webináriumon való részvétel ingyenes, de regisztrációhoz kötött.
A jelentkezési határidő: 2020. március 2. (kedd) 15 óra.
További részletek az alábbi linkeken találhatók:
https://nkfih.gov.hu/hivatalrol/hivatal-rendezvenyei/horizont-europa-digitalis-technologiak
https://nkfih.gov.hu/hivatalrol/hivatal-rendezvenyei/horizont-europa-digitalis-technologiak-konzultacio

A Nemzeti Kutatási, Fejlesztési és Innovációs Hivatal eseménynaptára az alábbi linken érhető el:
https://nkfih.gov.hu/hivatalrol/nemzetkozi-kapcsolatok/horizont-europa-esemenynaptar

DIVA 2021 - nemzetközi üzletember találkozó
2021-03-04 - 2021-03-05 | Online
Az ICT és digitális megoldások a mezőgazdaság, erdőgazdálkodás és környezetipar területén állnak az Enterprise Europe Network társszervezésében megvalósuló nemzetközi üzletember találkozó középpontjában.

A programok remek alkalmat biztosítanak az aktuális technológiai trendek megismerésére és a témához kapcsolódó tudás megosztására, K+F kapcsolatok kialakítására. Továbbá, lehetőséget nyújtanak a résztvevő cégeknek, hogy nemzetközi vevőket és üzleti partnereket ismerjenek meg előre egyeztetett kétoldalú B2B tárgyalások keretében.

A részvétel díjmentes, de előzetes regisztrációhoz kötött:
REGISZTRÁCIÓ

Ipar 4.0, digitalizáció a gépiparban - elmélet és gyakorlat
2021-03-04 10:00 - 12:00 (Europe/Helsinki) | Online
A digitalizáció, az ipar 4.0 és a fejlett gyártástechnológiák számos új funkciót és alkalmazási lehetőséget kínálnak, amelyek megoldást nyújtanak a vállalkozások igényeire és problémáira, javítva versenyképességüket. A webináriumon a száraznak nem mondható elmélet mellett pécsi vállalkozások mutatják be saját „bőrükön” az ipar 4.0 megoldások alkalmazását, használatát és hasznát.

A webinárium a Pécs-Baranyai Kereskedelmi és Iparkamara (PBKIK) Innovációs Bizottságának és Iparfejlesztési Bizottságának, valamint a Budapesti Műszaki és Gazdaságtudományi Egyetem (BME) Ipar 4.0 Technológiai Központjának közös szervezésében valósul meg, a PBKIK és a BME VIK által kötött együttműködés részeként.

Program:
10:00 – 10:10 Megnyitó – Herbály István (elnök, PBKIK Innovációs Bizottság) és Kleisz Zoltán (elnök, PBKIK Iparfejlesztési Bizottság)
10:10 – 10:15 Bemutatkozás – kik vagyunk mi? (Kovács László, BME Ipar 4.0 Technológiai Központ)
10:15 – 10:35 Ipar 4.0 megoldások a gépiparban (Kovács László, BME Ipar 4.0 Technológiai Központ)
10:35 – 10:55 Mesterséges Intelligencia alkalmazása ipar 4.0 megoldásokban (Grad-Gyenge László, BME Automatizálási és alkalmazott informatikai Tanszék)
10:55 – 11:10 Ipar 4.0 a gyakorlatban – KONTAKT-Elektro Kft. (Hirth Olivér, KONTAKT-Elektro Kft.)
11:10 – 11:25 Ipar 4.0 a gyakorlatban – RG-Net Kft. (Herbály István, RG-Net Kft.)
11:25 – 11:30 Kérdések-válaszok

A webináriumon való részvétel ingyenes, de regisztrációhoz kötött.
This form is currently closed for submissions.

TechTurku Week 2021 - finn technológiai üzletember találkozó
2021-03-05 - 2021-03-12 | Online
Az Enterprise Europe Network és a Turku Ipari Park társszervezésében online nemzetközi konferencia és üzletember találkozó kerül megrendezésre.

A rendezvénysorozat keretében az online üzleti tárgyalások mellett a résztvevők teljeskörű ismereteket szerezhetnek a legújabb technológiai kutatásokról, termékekről, szolgáltatásokról maguktól a kutatótktól, szakemberektől.
Kiemelt témák, események:

Futuristic Interactive Technology (FIT) Kompetencia Központ online megnyitója
2021.03.05. Virtuális valóság világszerte – tengeri, hajózási ágazatok, showroom, Amazon, Simulandia
2021.03.08. Kommunikációs, információs és működési biztonság
2021.03.09. Gyártás és Ipar4.0
2021.03.10. Okos megoldások, okos városok
2021.03.11. ICT Showroom
2021.03.12. Körforgásos gazdaság

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ
